BBC Hausa - Hotuna da Bidiyo - Makarantar tsugunar da almajirai a Sokoton Najeriya
An sabunta: 8 ga Yuli, 2010 - An wallafa a 15:58 GMT
Makarantar tsugunar da almajirai a Sokoton Najeriya
Daya daga cikin matsalolin zamantakewa da ake fama dasu arewacin Najeriya itace kaurar yara zuwa birane da suna neman ilmin addinnin musulunci inda bara ne babbar hanya samun abinci a garesu.
Wasu lokutta dai irin wadannan yara sukan samu kawunansu cikin halin aikata miyagun laifukka a maimakon samun ilmin.
Akan hakane wasu hukumomin a yankin arewa ke fitowa da hanyoyi daban daban domin shawo kan wannan matsalar.
Makarantar gwaji ta Gwama ilmin Boko dana Addinin musulunci dake daf das hi ga birnin Sakkwato kenan da hukumomin jahar suka ce sun kafa da manufar rage kwararar almajiranda shekarunsu basu wuce na zuwa makaranta ba cikin birnin domin bara.
Wannan makarantar dai inji hukumomin ta gwaji ce kuma idan taci nasara za'a kakkafa ire-iren a sauran manyan hanyoyin shiga garin
Bayaga ilmin addinin musulunci an koyarda yaran darussan ,hausa,larabci lissafi dama turanci kuma ana ba yaran abinci a makarantar.